मायारानी ने कहा- प्रदेश सरकार अब व्यापारियों की सरकार बनकर रह गई
लोरमी | रमन सरकार चार साल तक साेई रही और अब चुनाव आते ही लोक सुराज के बहाने जागी है। यह बात महिला इंटक की प्रदेशाध्यक्ष मायारानी सिंह ने गोड़खाम्ही, अमलडीही, साल्हेघोरी व अखरार के दाैरे पर कही। मायारानी महिला दिवस के नागपुर अधिवेशन में शामिल होने जाएंगी। उन्होंने सरकार पर हर मोर्चे को विफल करने का आरोप लगाते हुए कहा कि दस साल से रमन सरकार कभी सुराज के नाम पर तो कभी ग्राम सुराज व लोकसुराज के नाम पर जनता को गुमराह कर रही है। प्रदेश के हर गांव में समस्याओं का अंबार लगा हुआ है। कानून व्यवस्था भी पूरी तरह से चरमरा गई है। सरकार की कथनी और करनी में काफी अंतर है। शराबबंदी पर चुटकी लेते हुए मायारानी ने कहा कि प्रदेश सरकार व्यापारियों की सरकार बनकर रह गई है।
hin_Deva hin_Deva